Willem Einthoven

Willem Einthoven (Semarang, Ekialdeko Herbeheretar Indiak, 1860ko maiatzaren 21a - Leiden, 1927ko irailaren 29a) herbeheretar sendagilea izan zen. 1895ean asmatu zuen lehen elektrokardiograma praktikoa eta, horregatik, Medikuntzako Nobel Saria jaso zuen 1924an.

Bere aita, sendagilea zena, Willem ume bat zenean hil zen. Ama bere seme-alabekin itzuli zen Herbehereetara eta Utrechten kokatu zen. Medikuntza ikasi zuen Utrechteko Unibertsitatean eta Leidengo Unibertsitatean irakasle izan zen.

Elektrokardiogramari eta gaixotasun kardiobaskularrei buruzko ikerketez gain, akustika eta bihotzeko soinuak aztertu zituen.

Kategoria:Fisiologoak
Kategoria:Herbehereetako medikuak
Kategoria:Herbehereetako asmatzaileak
Kategoria:Royal Societyko kideak
Kategoria:Leopoldina
Kategoria:Medikuntzako Nobel Saridunak